මම පලා ගියේ නෑ පලා යන්නෙත් නෑ  පක්ෂ නායකත්වය රැකගන්න වෙනත් කෙනෙක් ඉදිරිපත් කළෙත් නෑ
එක් කෙනෙක් දැන් වේදිකාවල කියාගෙන යනවා මම රට භාර ගන්න කියපු වෙලාවේ රට භාරගන්නේ නැතිව දුවලා ගියා නේද කියලා දුවලා ගියා තමයි රාජපක්ෂලා ඉන්න තැන මම මොහාතක්වත් ඉන්නේ නෑ රාජපක්ෂලාට කත් ඇදලා රට විනාශ කරලා රට බංකොලොත් කරපු කණ්ඩායම්වල ප්රධාන ආරක්ෂක නිලධාරියා වෙලා අද ජනාධිපතිවරයා රාජපක්ෂලා ආරක්ෂා කරන පොලිස්පති වෙලා ඒ නිසා මම පළා ගියේ නෑ පළා යන්නෙත් නෑ මම කවදාවත් පක්ෂයේ නායකත්වය රැකගන්න වෙනත් කෙනෙක් ඉදිරිපත් කළේ නෑයැයි සමගි ජන බලවේගයේ නායක විපක්ෂ නායක හා ජනාධිපති අපේක්ෂක සජිත් ප්රේමදාස මහතා පවසයි ඒ මහතා මෙම අදහස් ප්රකාශය කර සිටියේ 18දා දෙහිඕවිට ප්රාදේශීය සභා ක්රීඩාංගණයේ පැවැති ප්රචාරක රැස්වීමකට සහභාගි වෙමිනි එහිදී තවදුරටත් අදහස් දැක් වූ විපක්ෂ නායකවරයා මෙසේද පැවැසීය තව දින කිහිපයකින් ජනාධිපතිවරණයෙන් පසු මේ රටේ හොරු එක්ක ඩීල් නැති යුගය අපි බිහි කරන කොට හොඳට මතක තියාගන්න ඒ යුගය තමයි පොදු ජනතාවගේ ස්වර්ණමය යුගය ඒ ස්වරණමය යුගය තමා මේ රට විනාශ කරපු රට බංකොලොත් කරපු හොරු වංචාකාරයන් අල්ලස්කාරයෝ සමග ඩීල් නෑ ඩීල් නැති නිසා තමයි අපි අනුප්රාප්තික ජනාධිපතිවරු වෙන්නේ නැතිව ජනතා ඡන්දයෙන් ඔබගේ ආශිර්වාදයෙන් මේ ජනාධිපතිවරණයෙන් බලයට පත්වෙලා රටේ භාරකරු හැටියට ඔබට නිරන්තර සේවයට පොදු ජන යුගය හැටියට පැහැදිලිව කියනවා හොරුන් අල්ලලා හොරකම් කළ සම්පත් ටික රටට ලබාගැනීමේ වැඩසටහන අපි ඉක්මනින් ක්රියාත්මක කරනවා නිවාස අයිතිය ජීවත්වීමේ අයිතිය සිවිල් දේශපාලන අයිතිය අලුතෙන් අපි මූලික අයිතිවාසිකම් පරිච්ඡේදය අලුතෙන්ම නිර්මාණය කරනවා මේ රටේ විධායක ජනාධිපති ක්රමය අයින් කරනවා කියලා කයිචාරු ගැහැව්වා ඒ කවුරුත් බලයට ආවට පස්සේ කළේ නෑඅපි කෑගල්ලේ ඓතිහාසික තුන් කෝරළයේ ඉදන් කියනවා ඒ විධායක ජනාධිපති ක්රමය නැති කරලා පාර්ලිමේන්තු කේන්ද්රීය ක්රමය වැළඳ ගන්නවා කියලා අද මේ රටේ ලක්ෂ 220 වන ජනතාවගේ මතය තහවුරු කරන්න තමන්ගේ පැතුම් ජනතා පරමාධිපත්යය රජකරන තැනකට ඇවිල්ලා තියෙනවා ඔබ සියලු දෙනාට කියන්න කැමති ජනතා පැතුම් ඉටු කරන දිනය අත ළඟයි කියලා මේ රටේ සියලු ජනතාව රජකරවන්න අපි කටයුතු කරනවා වර්ථමාන ක්රමය තුළ අයුක්තිය අසාධාරණය පළිගැනීම වෛරය අසීමිත ලෙස බලය උපයෝගි කරගෙන ජනතාවගේ ඡන්ද බලය අද අහිමි කරලා තමන්ට තියෙන පුටුව රැකගැනීමට සමාජයට බරපතළ අසාධාරණකම් සිදු කරනවා අද සම්පත් ධනය බෙදීයාමේ විෂමතාවයක් තියෙනවා දුප්පතුන්ට කිසිම විසඳුමක් නෑ ජනතාව අසීමිත ලෙස පීඩාවට පත් වෙලා එළඹෙන ජනාධිපතිවරණයෙන් ජයග්රහණය සමග ජනතා ආශිර්වාදය සමග බිහිවන පොදු ජන යුගය සමග මාතෘ භූමිය ශක්තිමත් කරන සත්යය කථා කරන දූෂණ වංචා තුරන් කරන යුගය අපි ආරම්භ කරනවා අපි රටේ ආර්ථික පුනරුදයක් ඇති කරනවා ශුද්ර ආර්ථිකය සර්ව ආර්ථිකය කොටු කරලා තියෙන්නේ මට ඇහෙනවා එක් එක් වේදිකාවල නැගලා කියනවා දැන් රටේ කිසිම ප්රශ්නයක් නෑ පෝලිම් නෑ සියල්ල ස්ථායි කරනයට ලක්වෙලා කියලා මතක තියා ගන්න පෝලිම් නැති කරලා තියෙන්නේ මිල වැඩි කරලා අසහනය වැඩි කරලා නැති බැරිකම වැඩි කරලාසහන ටික කපලා ජනාධිපති කියනවා ඔක්කොම හරි කියලා එයාට පුලුවන් රට සවාරි යන්න ගෝල බාලයන්ට කොන්ත්රාත් දෙන්නගජ මිතුරන්ට ලාභ දෙන්න රටේ ලක්ෂ 220 වන ජනතාව අද දුප්පත් කමින් පිරිලා වේල් තුන කාපු අය එක් වේලක් කන තත්වයට පත් වෙලා අපි රටත් ඔබත් ඒ දුකින් මුදවා ගෙන සැප්තැම්බර් 21 වන දා ඔබගේ ශක්තිය තුළින් ඒ යුගය බිහි කරනවා තේ කම්කරුවා අපි ආරක්ෂා කරනවා රුපියල් 1700 දෙනවා කියලා 1300 ක් දෙන්න බොරු කරන්නේ නෑ අපි රුපියල් 2000 ක් දෙනවා කියලා කියන්නේ නෑ නමුත් අපි කියනවා වගා නොකළ රජයේ හෝ පුද්ගලික ආයතනවල ඉඩම් හැමදාම කම්කරුවන් ලෙස හංවඩු ගහපු ලයින් කාමර ජීවිතයට සීමා කරපු ඔබට විතරක් නොවෙයි විරැකියාවෙන් පෙළෙන සමස්ත තාරුණ්යයට කුඩා තේ වතු හිමියන් ලෙස රටේ තේ නිෂ්පාදනයට අවස්ථාව ලබාදීමට ක්රමවේදය හදනවා මේ රටේ තේ ඉඩම්වලින් සියයට හතලිහක් කුඩා තේ වතු හිමියන්ට තියෙන්නේ ඔවුන් රටේ තේ නිෂ්පාදනයට සියයට 70 ක් දායක වෙනවා සියයට 60 අයිතිය තියෙන රාජ්යය හා පුද්ගලික අංශය තේ නිෂ්පාදනයට දායකත්වය දෙන්නේ සියයට 30යි අපි ලක්ෂයක් නව ව්යවසායකයින් බිහි කරනවා දුගී දුප්පත්කම නැති කිරීමට ජනසවියට වඩා ශක්තිමත් වැඩ පිළිවෙළක් ක්රියාත්මක කරනවා තව නොබෝ දිනකින් ආර්ථික නවෝදය තාක්ෂණික නවෝදය තරුණ්යයේ නවෝදය නව තොරතුරු තාක්ෂණ ලබාදීමට මම පොරොන්දු වෙනවා මේ රටේ තියෙන පාසල් 10096 සුහුරු පාසල් ස්මාර්ට් පාසල් බවට පත් කරනවා මේ රටේ අධ්යාපන ක්රමයේ දැවැන්ත වෙනසක් ඇති කරනවා අල්ලසින් දූෂණයෙන් කඩා වැටුණු රට අපි යළි ඉහළට ඔසවා තබන නව යුගය රට ගොඩනගන යුගයක් ජන සමාජයක් සමාජ ප්රජාතන්ත්රවාදී රටට ගමට සෞභාග්ය උදාකරන ආර්ථිකයක් උදාකරමින් පොඩි මිනිහාගේ යුගය බිහිකිරීමට කැප වෙනවා යටියන්තොට දැරණියගල හා රුවනවැල්ල මැතිවරණ කොට්ඨාසවල ජනතාව වෙනුවෙන් සංවිධානය කර තිබූ මෙම රැස්වීම සඳහා පාර්ලිමේන්තු මන්ත්රීවරු වන පාඨලී චම්පික රණවක මනෝ ගනේෂන් කබීර් හෂීම් සුජිත් පෙරේරා ජනාධිපති නීතිඥ ආචාර්ය ජයම්පති වික්රමරත්න යන මහත්වරුද කෑගල්ල දිස්ත්රික්කයේ මැතිවරණ කොට්ඨාෂවල ආසන සංවිධායකවරුද සහභාගි වී සිටියහවසන්ත සමරවර්ධන  බුලත්කොහුපිටිය කෑගල්ල  ඇම්බී පහලවත්ත රුවන්වැල්ල  විමලරත්න සමරක්කොඩි දැරණියගම සෝමචන්ද්ර යකන්දාවල